**ORDENSREGLER**

**FOR**

**GARASJENE I HARALØKKA BORETTSLAG**

(Oppdatert 13.02.2025)

1. For å være andelsobligasjonseier må man ha tilgang på ett motorkjøretøy og være andelshaver i borettslaget.
2. Fremleie kan kun skje til borettslaget en av borettslagets andelseiere.
3. Overdragelse eller fremleie må meldes til forretningsfører. Ved salg av leilighet kan garasjen overdras sammen med leiligheten.
4. Garasjeplassene og leierettene til disse er forbehold andelseiere av leiligheter i borettslaget, og skal iht. borettslagets vedtekter kun disponeres av slike. Andelseier skal derfor innen **tre måneder**, etter utflytting, selge sin leierett til garasjeplass i Haraløkka Borettslag til en andelseier med leierett til leilighet i borettslaget.

Dersom ikke ovennevnte frist overholdes vil garasjeplassen med tilhørende leierett begjæres tvangssolgt gjennom namsmyndighetene, hvorpå omkostninger og merkostnader ifm. tvangssalget vil bli belastet den enkelte andelseier. Garasjeplassen med tilhørende leierett vil da bli tvangssolgt gjennom auksjon internt i Haraløkka Borettslag til en pris fastsatt av styret.

1. Andelsobligasjonseier plikter til enhver tid å holde sine respektive garasjer innvendig forsvarlig vedlikeholdt. Det er ikke tillatt å utføre endringer på det elektriske anlegget. Vegger og gulv skal ikke males. Det er tillatt å henge opp enkle hyller og knagger, men det er ikke tillatt å ta hull på brannskilleveggen (disse er rosa).
2. Lagring av ildsfarlig væske som bensin skal lagres i godkjent beholder, maksimalt **5** liter. Det er ikke tillatt å oppbevare propan.
3. Garasjen skal alltid holdes avlåst, også i den tiden bilen motorkjøretøyet ikke er i garasjen.
4. Ved inn- og utkjøring må det utvises tilstrekkelig forsiktighet. Eventuelle skader på porter, vegger o.l. forvoldt av garasjebrukerens bil, må i sin helhet erstattes av vedkommende garasjebruker uansett om det er ham selv eller noen andre som har kjørt bilen med hans tillatelse.
5. Andelsobligasjonseierne har ikke adgang til å parkere sine biler utenfor garasjene, slik at de er til hinder for trafikken.
6. Enhver andelsobligasjonseier forplikter seg til å holde området fremfor garasjene tilfredsstillende ren. Ugress og lignende må fjernes fra underkant av garasjeport.
7. Garasjebrukerne skal til enhver tid vise rimelig hensyn og spesielt i tiden mellom kl. 07:00 og 20:00. Unngå unødig støy ved bruk av garasjene.
8. Garasjene skal ikke benyttes som verksted utover det som er rimelig at den enkelte garasjebruker utfører på egen bil.
9. Ladning av el-sykler og lignende er ikke tillatt.
10. Stikkontakten i garasjen skal kun benyttes når obligasjonseier er til stede. F.eks. for å støvsuge bilen. Det er ikke tillat med faste installasjoner slik som frysere, kjøleskap osv.
11. Det er ikke tillatt å benytte garasjen til næringsvirksomhet.
12. Ønsker du å bestille el-bil lader til garasjen din, så må du sende e-post til styret@haralokka.no. Det er ikke tillatt å installere ladere uten styrets godkjenning. Det er svært viktig at denne er kompatibel med resten av systemet.
13. Overtredelser av disse husordensreglene vil bli påtalt av styret, og ved grove eller gjentatte overtredelser har styret rett til å frata brukeren disposisjonsretten over garasjen. Eventuelle klager må rettes skriftlig til styret.
14. Eventuelle feil, mangler meldes skriftlig til styret omgående. Normalt vil skaden(e) bekostes av borettslagets forsikringsselskap. Skader forvoldt av andelseier må bekostes av denne.
15. Leieprisen inkluderer normal drift av garasjene. Strøm til ladebokser bekostes av den enkelte andelsobligasjonseier.